Midt- og Vestjyllands patruljer i den nordjyske del af kredsen fik nok at se til, da der tirsdag morgen over en halv time skete tre trafikuheld. Det første uheld skete klokken 07.27 på Aalborgvej lige uden for Thisted. Her var to personbiler stødt sammen efter hvad vagtchef Jørn Tanderup vurderer at være en vigepligtsforseelse. Det samme var tilfældet klokken 07.44 på Langkæret i Redsted på det sydlige Mors. Der skete kun let personskade ved uheldene. I mellemtiden var en bilist endt i grøften ved et solouheld. Heller ikke her skete der alvorlig personskade.

Referat:
Politiet i Thy og på Mors var udfordret på mandskab, da der tirsdag morgen skete tre trafikuheld på næsten samme tid.